แนวโน้มหุ้นไหลลงต่อตามภูมิภาค
นักวิเคราะห์ฯคาดตลาดหุ้นไทยเช้านี้กระโดดลงต่อ นักลงทุนยังกังวลเฟด-ลุ้นต่างชาติขายต่อหรือไม่
29 ต.ค. 2565

นักวิเคราะห์ฯคาดตลาดหุ้นไทยเช้านี้กระโดดลงต่อ นักลงทุนยังกังวลเฟด-ลุ้นต่างชาติขายต่อหรือไม่
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่าแนวโน้มตลาดหุ้นไทยเช้านี้จะกระโดดลงต่อ นักลงทุนยังมีความกังวลในเรื่องของธนาคารกลางสหรัฐ (เฟด) จะถอนมาตรการกระตุ้นเศรษฐกิจ (QE) ในขณะเดียวกันมีการทำ Dollar Carry Trade เนื่องจากในตลาดตราสารหนี้ ตลาดหุ้น ตลาดทองคำ รวมถึงตลาดสินค้าโภคภัณฑ์ ที่มีการปรับตัวลงทั้งหมด แสดงถึงการดึงเงินกลับของต่างชาติ
ในขณะเดียวกันมองว่าการเคลื่อนย้ายเงินทุนของต่างชาตินั้น จะยังไม่จบภายในเดือนนี้ เนื่องจากมีเงินเข้ามาจำนวนมากในระยะเวลา 1-2 ปี ที่ผ่านมา ประกอบกับช่วงที่ต่างชาติเข้ามานั้นราคายังอยู่ในระดับที่ไม่สูงมาก เมื่อเทียบกับปัจจุบัน จึงมองยังมีแนวโน้มที่จะมีการขายทำกำไรออกมาต่อ
ส่วนตลาดภูมิภาคมีการปรับตัวลงทั้งหมด และปรับตัวลงไม่ต่ำกว่า 1% ในทุกตลาดพร้อมให้กรอบแกว่งไว้ที่ แนวรับ 1,350-1,360 จุด และแนวต้าน 1,400 จุด